《次西墅学士己亥元日雪》
明代·罗肃

长乐钟残五漏微，蓬莱天近六花飞。
光含银烛调元气，色湛琼筵促曙辉。
已放素华凝禁苑，还飘落絮点朝衣。
玉堂学士文章伯，献岁词高和者稀。

作者简介：（公元一四一八年前后在世）（一作名简）字汝敬，号寅庵，庐陵人。生卒年不详，约明成祖永乐十六年前后在世。永乐二年（公元一四o四年）进士，选庶吉士，就文渊阁读书。不称旨，即日遣戍。自此努力学问，累迁侍讲。仁宗时，忤旨下狱。既而起用，改御史，直声震一时。宣宗时，擢工部右侍郎，两吏安南。还，督两浙漕运，理陕西屯田，多有建置。以疾告归，卒。肃著有寅庵集三卷，外集四卷，（均《四库总目》）传于世。